กระทู้ถามที่ ๗๖๕ ร.

เรื่อง การกำหนดคุณสมบัติและหลักสูตรของนักการเมืองไทยให้มีประสิทธิภาพและประสิทธิผล
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามนายกรัฐมนตรี ดังต่อไปนี้

ด้วยตามรัฐธรรมนูญแบ่งอำนาจอธิปไตยออกเป็นสามฝ่ายคือ ฝ่ายนิติบัญญัติ ฝ่ายบริหาร และฝ่ายตุลาการ โดยอำนาจนิติบัญญัติ เป็นอำนาจของรัฐสภา ซึ่งประกอบด้วย สมาชิกสภาผู้แทนราษฎร และสมาชิกวุฒิสภา มีอำนาจในการออกกฎหมายและมีอำนาจในการตรวจสอบการทำงานของฝ่ายบริหาร ส่วนฝ่ายบริหารซึ่งผู้ใช้อำนาจบบริหาร คือรัฐบาลหรือคณะรัฐมนตรี ดังนี้ สมาชิกสภาผู้แทนราษฎร สมาชิกวุฒิสภา รวมถึงคณะรัฐมนตรี ซึ่งเป็นนักการเมืองจึงเป็นบุคคลที่มีบทบาทสำคัญต่อการพัฒนาประเทศอย่างมาก การเป็นนักการเมืองที่มีคุณภาพไม่ว่าด้านความรู้ หรือด้านคุณธรรม จึงควรมีโรงเรียนหลักสูตรการเมืองโดยเฉพาะ โดยกำหนดคุณสมบัติผู้เข้าอบรมหลักสูตร ซึ่งได้แก่ ผู้ที่จะเข้าสู่การเมืองในทุกระดับกล่าวคือทั้งในระดับท้องถิ่นและระดับประเทศ เพื่อให้นักการเมืองที่จะเข้าสู่เส้นทางการเมืองต้องมีพื้นฐานความรู้ความเข้าใจในเรื่องงบประมาณ นโยบายรัฐ การเขียนยุทธศาสตร์ และการบูรณาการในเรื่องต่าง ๆ เพื่อที่จะทำให้เป็นนักการเมืองที่มีคุณภาพ โดยควรให้มีการเลื่อนระดับมาตั้งแต่ระดับท้องถิ่นขึ้นมาสู่ระดับชาติ ดังมีตัวอย่างในประเทศสาธารณรัฐประชาชนจีนที่กล่าวคือ การสมัครเข้าเป็นสมาชิกพรรคคอมมิวนิสต์ได้ ต้องมีการอบรมหลักสูตรเพื่อเตรียมความพร้อมสู่การเป็นนักการเมืองมาก่อนเป็นต้น เพื่อประโยชน์สูงสุดของประเทศชาติอย่างยั่งยืน จึงขอเรียนถามว่า รัฐบาลจะมีแนวทางพัฒนาหลักสูตรของนักการเมืองในประเทศไทยหรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

สฤษฎ์พงษ์ เกี่ยวข้อง

สมาชิกสภาผู้แทนราษฎร พรรครภูมิใจไทย

คำตอบกระทู้ถามที่ ๗๖๕ ร.

ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง การกำหนดคุณสมบัติและหลักสูตรของนักการเมืองไทยให้มีประสิทธิภาพและประสิทธิผล

ข้าพเจ้า นางสาวแพทองธาร ชินวัตร นายกรัฐมนตรี ขอตอบกระทู้ถาม เรื่อง
การกำหนดคุณสมบัติและหลักสูตรของนักการเมืองไทยให้มีประสิทธิภาพและประสิทธิผล
ของท่านสมาชิกผู้มีเกียรติตามที่ได้รับรายงานจากระดวงการอุดมศึกษา วิทยาศาสตร์
วิจัยและนวัตกรรม ดังนี้

คำตอบ
จากการรายงานของกระทรวงการอุดมศึกษา วิทยาศาสตร์ วิจัยและนวัตกรรม ทราบว่า
พระราชบัญญัติการอุดมศึกษา พ.ศ. ๒๕๖๒ กำหนดให้สถาบันอุดมศึกษามีหน้าที่พัฒนาบุคคล
ให้เป็นมนุษย์ที่สมบูรณ์ ทั้งร่างกาย จิตใจ สติปัญญา ความรู้ที่ทันสมัย และทักษะที่จำเป็น
ผ่านการจัดการศึกษาให้ตอบสนองต่อความต้องการกำลังคนของประเทศ จัดให้มีหลักสูตรการศึกษา
หรือการเรียนการสอนในรูปแบบที่หลากหลายจนถึงระดับปริญญา รวมทั้ง ต้องสร้างเสริมผู้เรียน
ให้เป็นผู้มีคุณธรรมจริยธรรม และมีความรับผิดชอบต่อตนเอง ครอบครัว ชุมชน สังคม และประเทศ
การจัดการศึกษาระดับอุดมศึกษากำหนดให้สถาบันอุดมศึกษาต้องดำเนินการพัฒนาหรือปรับปรุงหลักสูตร
และการบูรณาการหลักสูตร ที่สอดคล้องกับเกณฑ์มาตรฐานหลักสูตรระดับอุดมศึกษา และรายละเอียดผลลัพธ์
การเรียนรู้ตามมาตรฐานคุณวุฒิระดับอุดมศึกษาที่กำหนด โดยคำนึงถึงความเป็นอิสระและความเป็นเลิศ
ทางวิชาการของสถาบันอุดมศึกษาระดับปริญญาตามกฎหมายว่าด้วยการจัดการศึกษาแต่ละแห่ง
และต้องแสดงความรับผิดชอบที่ตรวจสอบได้ในการผลิตบัณฑิตให้ได้ผลลัพธ์การเรียนรู้ที่กำหนดในหลักสูตร
โดยสะท้อนผ่านผลลัพธ์การเรียนรู้ตามคุณวุฒิแต่ละระดับปริญญาประกอบด้วยอย่างน้อย ๔ ด้าน
ได้แก่ ๑) ความรู้ (Knowledge) ๒) ทักษะ (Skills) ๓) จริยธรรม (Ethics) และ ๔) ลักษณะบุคคล
(Character) รวมทั้ง สอดคล้องกับอัตลักษณ์ของหลักสูตร ปรัชญา วิสัยทัศน์ของสถาบันอุดมศึกษา
มาตรฐานวิชาชีพ ประเทศไทย และบริบทโลก

ทั้งนี้ ปัจจุบันหลักสูตรวระดับอุดมศึกษา ซึ่งครอบคลุมตั้งแต่ระดับอนุปริญญาจนถึง
ระดับปริญญาเอกที่เกี่ยวข้องกับการเมืองการปกครองและการบริหารประเทศ อายุ หลักสูตรด้านรัฐศาสตร์
ด้านรัฐประศาสนศาสตร์ ด้านนิติศาสตร์ เพื่อผลิตบัณฑิตที่มีความรู้พอวิทยาการ มีทักษะในการศึกษา
วิเคราะห์สถานการณ์หรือสภาพปัญหาที่ซับซ้อน โดยใช้ความรู้แนวคิด และทฤษฎี เพื่อเสนอแนะ
แนวทางในการแก้ไขปัญหาได้อย่างสร้างสรรค์ และเตรียมความพร้อมสู่การเป็นนักการเมืองที่มีคุณภาพ
อย่างไรก็ตาม เพื่อสร้างและส่งเสริมความรู้ความเข้าใจในเรื่องการเมืองการปกครอง การเศรษฐกิจ
และสังคม และการบริหารประเทศ ยังมีหน่วยงานของรัฐที่มีการจัดการเรียนการสอนเกี่ยวกับเรื่องดังกล่าว
เป็นการแสดงอาชีพเฉพาะ อายุ สภาพแวดล้อมเกลาล่า เป็นสถาบันวิชาการชั้นนำด้านการพัฒนาประชาธิปไตย

อันมีพระมหากษัตริย์ทรงเป็นประมุข มีหน้าที่และความรับผิดชอบงานด้านการศึกษา จัดฝึกอบรม
ประชุม สัมมนา บรรยายทางวิชาการที่เกี่ยวข้องกับการเมืองการปกครองและการพัฒนาประชาธิปไตย
ครอบคลุมระดับท้องถิ่นและระดับชาติ จึงอาจเป็นทางเลือกในการพัฒนาหลักสูตรของนักการเมือง
เป็นหลักสูตรเฉพาะทาง เพื่อให้นักการเมืองทั้งในระดับท้องถิ่นและระดับชาติ สามารถปฏิบัติหน้าที่
ได้อย่างมีประสิทธิภาพและเกิดประโยชน์ต่อประเทศชาติ เนื่องจากนักการเมืองคือผู้แทนของประชาชน
และเป็นผู้มีบทบาทสำคัญต่อการพัฒนาประเทศและกำหนดทิศทางของประเทศทั้งในด้านเศรษฐกิจ
การเมือง และสังคม รวมทั้ง สนองตอบต่อความต้องการหรือแก้ไขปัญหาของประชาชนและชาติ
ดังนั้น จึงควรเป็นผู้ที่มีความรู้และประสบการณ์ที่หลากหลายสาขา มิใช่เพียงเฉพาะด้านใดด้านหนึ่ง
โดยนอกจากเป็นผู้ที่มีความรู้และประสบการณ์แล้ว สิ่งสำคัญที่นักการเมืองพึงมี คือ การประพฤติตน
อย่างมีคุณธรรม จริยธรรม และด้วยความรับผิดชอบทั้งในส่วนตนและส่วนรวม